laion/Wikipedia-Exotic huggingface dataset:
Rainy Days

"Rainy Days" (בעברית: "ימים גשומים") הוא סינגל של הזמר הדרום קוריאני V מתוך אלבום הבכורה שלו Layover. השיר נכתב על ידי פריקינד, דונגיון קים, ג'יג'י ומאסטה וו (אנ'), ושוחרר ב-11 באוגוסט 2023 על ידי ביג היט מיוזיק. "Rainy Days" הוא שיר מסוגת פופ אלטרנטיבי (אנ') ו-R&B, שנכתב על ידי המפיק שלו פרנקי סקוקה לצד דונגיון קים, פריקינד, ג'יג'י והראפר הדרום קוריאני מאסטה וו (אנ'). השיר מולחן בסולם לה מינור (אנ') בקצב של 75 פעימות לדקה ונמשך 2:59 דקות. אבי אייטקן מקלאש (אנ') תיארה את השיר כמיקס לואו-פיי שנוסד ביוטיוב, וכתבה, "הריאליזם של הגשם המלאכותי, הג'אז הרך, צלצול הטלפון המסקרן וצליל הקלדה שמגיע אחריו במהירות, כולם מוסיפים לתחושת הנינוחות וההיכרות". כפי שצוטט מדה אינדיאן אקספרס (אנ') "המילים, הן מבטאות את הכמיהה להתאחד עם אנשים אהובים ומדגישות את הרגשות הקשורים לימים גשומים ואת הרצון לתקן קשר עם מישהו מיוחד. השיר כולל מילים כמו "אל תגיד לי שזה נגמר" ו"אנחנו יכולים להתחיל מחדש". V – שירה ג'יג'י – כתיבה מאסטה וו (אנ') – כתיבה קים שימיה – כתיבה מין הי-ג'ין (אנ') – מנהלת קריאייטיב, מפיקה בפועל, מנהלת ווקאל ג'אנג יונג וו – מנהל ווקאל MI.O – מנהל ווקאל פריקינד – קולות רקע, כתיבה, הלחנה (אנ') פרנקי סקוקה – הלחנה, עיבוד, הפקה מוזיקלית צ'וי היי-ג'ין – עריכת קולות סון יו ג'ונג – טכנאי קול לי פיונג ווק – טכנאי קול דיוויד ברנץ' (אנ') – מהנדס מיקסים (אנ') דייל בקר (אנ') – מהנדס מאסטר (אנ') סרטון השיר "Rainy Days" באתר יוטיוב Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית)
לוקאס מרטנס

לוקאס מרטנס (בגרמנית: Lukas Märtens; נולד ב-27 בדצמבר 2001) הוא שחיין גרמני, האלוף האולימפי (פריז 2024), סגן אלוף העולם (בודפשט 2022), זוכה מדליית ארד באליפות העולם (פוקואוקה 2023) ואלוף אירופה (רומא 2022) במשחה ל-400 מטר חופשי. סגן אלוף אירופה (רומא 2022) ושיאן גרמניה במשחה ל-800 מטר חופשי. מרטנס נולד וגדל במגדבורג. באולימפיאדת טוקיו הוא סיים במקום 11 במשחה ל-1500 מטר חופשי בתוצאה של 14:59.45 דקות, במקום 12 במשחה ל-400 מטר חופשי בתוצאה של 3:46.30 דקות, במקום 17 במשחה ל-200 מטר חופשי בתוצאה של 1:46.69 דקות ובמקום שביעי במשחה שליחים 4x200 מטר חופשי בתוצאה של 7:06.51 דקות. באליפות העולם שנערכה בבודפשט, הונגריה ביוני 2022 זכה במדליית כסף במשחה ל-400 מטר חיפשי בתוצאה של 3:42.85 דקות, אחרי אלייג'ה וינינגטון מאוסטרליה (3:41.22 דקות) ולפני גילרמה קוסטה מברזיל (3:43.31 דקות). נוסף לכך, הוא סיים במקום רביעי במשחה ל-1500 מטר חופשי בתוצאה של 14:40.89 דקות, במקום שביעי במשחה ל-200 מטר חופשי בתוצאה של 1:45.73 דקות ובמקום 15 במשחה ל-800 מטר חופשי בתוצאה של 7:55.21 דקות. באליפות אירופה שנערכה ברומא, איטליה באוגוסט אותה שנה האו זכה בשתי מדליות, זהב וכסף. מדליית זהב במשחה ל-400 מטר חופשי בשיא אליפות חדש של 3:42.50 דקות, לפני אנטוניו דג'קוביץ' משווייץ (3:43.93 דקות) ובן ארצו הנינג מולייטנר (3:44.53 דקות) ומדליית כסף במשחה ל-800 מטר חופשי בתוצאה של 7:42.65 דקות, אחרי גרגוריו פלטריניירי מאיטליה שקבע שיא אליפות חדש של 7:40.86 דקות ולפני לורנצו גאלוסי מאיטליה (7:43.37 דקות). נוסף לכך, הוא סיים פעמיים במקום שביעי, במשחה ל-200 מטר חופשי בתוצאה של 1:46.80 דקות, בשלב חצי הגמר הוא קבע תוצאה של 1:46.29 דקות, ועלה רביעי למשחה הגמר ובמשחה שליחים 4x200 מטר חופשי בתוצאה של 7:13.58 דקות, כשחיין ראשון הוא שחה תוצאה של 1:46.22 דקות. באליפות העולם שנערכה בפוקואוקה ביולי 2023 זכה במדליית ארד במשחה ל-400 מטר חופשי בתוצאה של 3:42.20 דקות, אחרי סמואל שורט מאוסטרליה 3:40.68 דקות ואחמד חפנאווי מתוניסיה שקבע שיא אפריקה חדש של 3:40.70 דקות. נוסף לכך, הוא סיים פעמיים במקום חמישי, במשחה ל-800 מטר חופשי בתוצאה השלישית בטיבה באירופה ובשיא לאומי חדש של 7:39.48 דקות ובמשחה ל-1500 מטר חופשי בתוצאה של 14:44.51 דקות ובמקום שביעי במשחה שליחים 4x200 מטר חופשי בתוצאה של 7:06.14 דקות, כשחיין ראשון הוא קבע שיא אישי חדש של 1:44.79 דקות. באליפות העולם שנערכה בדוחה, קטר בפברואר 2024 האוזכה במדליית ארד מבחשה ל-400 מטר חחפשי בתוצאה של 3:42.96 דקות, אחרי קים וו-מין מקוריאה הדרומית (3:42.71 דקות) ואלייג'ה וינינגטון מאוסטרליה (3:42.86 דקות). נוסף לכך, הוא סיים במקום רביעי במשחה ל-200 מטר חופשי בתוצאה של 1:45.33 דקות. באולימפיאדת פריז זכה במדליית זהב במשחה ל-400 מטר חופשי תוצאה של 3:41.78 דקות, לפני אלייג'ה וינינגטון (3:42.21 דקות) וקים וו-מין (3:42.50 דקות). נוסף לכך, הוא סיים במקום חמישי במשחה ל-200 מטר חופשי בתוצאה של 1:45.46 דקות בשלב חצי הגמר הוא קבע תוצאה של 1:45.36 דקות ובמקום שמיני במשחה שליחים 4x200 מטר חופשי בתוצאה של 7:09.56 דקות, כשחיין ראשון הוא קבע תוצאה של 1:45.31 דקות, בשלב המוקדמות הרביעייה הגרמנית קבעה תוצאה של 7:06.20 דקות. 200 מטר חופשי: 1:44.14 דקות (2024) 400 מטר חופשי: 3:41.60 דקות (2022) 800 מטר חופשי: 7:39.48 דקות (2022), שיא גרמניה 1500 מטר חופשי: 14:40.28 דקות (2022) לוקאס מרטנס, ברשת החברתית אינסטגרם לוקאס מרטנס, באתר olympedia.org לוקאס מרטנס, באתר Swimrankings
אמיר פלד

אמיר פלד (נולד ב-21 במרץ 1954, ט"ז באדר ה'תשי"ד) הוא יזם ואיש עסקים ישראלי. אשר מכהן כיו"ר מכבי תנועה עולמית. פלד נולד בישראל לחיה (לבית משפחת ריבלין) וישראל פלד ברמת גן. בין השנים 1972–1975 שירת בגדוד 202 של חטיבת הצנחנים. בסוף שירותו בצה"ל פנה ללימודים באוניברסיטת בר-אילן, וב-1980 עבר את בחינות ההסמכה של לשכת עורכי הדין. בשלהי שנות ה-80, שירת במשטרת ישראל, בחטיבת חקירות ותביעות משפטיות והגיע עד לדרגת פקד. נוסף לעיסוקו במשטרה ובעריכת דין, היה פעיל ציוני וחינוכי. בשנת 1982, הוא שימש כשליח מרכזי לארגון ציוני אמריקה בניו יורק, ועסק בפעילות חינוכית וציונית בקרב בני נוער וסטודנטים. משנות ה-90, עסק בתיירות. בשנים 1989–1997 כיהן כמנכ"ל ושותף קשרי תעופה, אשר הייתה חברת התיירות הישראלית הראשונה[דרוש מקור] שהונפקה בבורסת תל אביב, והיה חלק במכירתה לחברת ארקיע. בין השנים 1997–2003, עבד כיועץ ומנהל פיתוח עסקי בקבוצת איסתא ליינס. כיום, מכהן כיו"ר החברות הבנות בקבוצת איסתא ליינס. משנת 2003, הקים את לוי פלד השקעות בע"מ, חברה המתמחה בייזום, ניהול ובעלות של פרויקטים נדל"ן מגוונים. בשיתוף עם ארגון קבוצת רכישה, השתתף בפרויקט "חצרות קדם" בעיר מודיעין. בין השנים 2008–2017, שימש כיו"ר אוצר התיישבות היהודים. כחבר הנהלה ויזם, פעל בתחום ההשקעות והנדל"ן בחו"ל. בין השנים 2010–2017, ניהל השקעות נדל"ן באתונה ובמלונאות. בשנים 1999–2009, שימש כחבר הנהלת ההסתדרות הציונית העולמית, חבר הנהלת מכבי תנועה עולמית ויו"ר כפר המכביה. פלד מתגורר בתל אביב-יפו. נשוי ללידיה, ואב לארבעה. פלד: משוכנע ששמעון פרס מתרגש לקראת המכביה, באתר ONE‏, 11 ביולי 2013 יהודה ממן, מסע חייו הגיע לקצו, באתר מודיעין ניוז, 21 ביולי 2016 אסי ממן, אמיר פלד: זיכרון ההרוגים מלווה אותנו מדי יום, באתר ynet, 11 בנובמבר 2022
הזונה הגדולה מבבל

הזונה הגדולה מבבל הוא מחזה סאטירי מאת המחזאי חנוך לוין שהוצג לראשונה בתיאטרון הקאמרי בשנת 1982. זהו עיבוד מודרני לדמותה של בבל הגדולה מספר חזון יוחנן בברית החדשה. המחזה מתרחש בעיר בבל העתיקה, אך הוא נוגע בנושאים מודרניים כמו מוסר, דת, והיחס בין האדם לאלוהים. הדמות הראשית במחזה היא בִּגְוַי, נערה צעירה ומרהיבה ביופיה. היא נמכרת לעבדות לבְּרֹאדָך, קצין בכיר בצבא בבל. בגווי נאלצת להפוך לזונה, והיא מתמכרת לשפע ולעושר של העולם המושחת של בבל. במהלך המחזה, בגווי עוברת תהליך התפקחות. היא מתחילה להטיל ספק בערכים של בבל, ומתחילה לחפש משמעות בחיים. היא מתאהבת באיכר, אדם פשוט וטוב לב, שמציע לה אהבה אמיתית. בסופו של דבר, בגווי מחליטה לעזוב את בבל ולצאת למסע חיפוש אחר דרך חדשה. היא מותירה מאחור את חיי הזנות והשחיתות, ומתחילה לחפש דרך לחיות חיים מוסריים וטובים יותר. המחזה מסתיים בקריסת בבל, בדומה לסיום של "חזון יוחנן". בגווי נרצחת על ידי בראדך, ומייצגת את קריסת העולם החילוני המודרני. בדומה למחזות אחרים של לוין, אף מחזה זה מבקר את המציאות, באופן סאטירי ופסימי, מנקודת מבטו של המחזאי. בגווי, המייצגת את דמות בבל הגדולה, היא דמות אלגורית, המייצגת את האדם המודרני. היא מושכת אליה את השפע והעושר של העולם המושחת, אך נאלצת להתמודד גם עם הצדדים החשוכים שלו. כמו בבל הגדולה, גם בגווי נאלצת להתמודד עם תוצאות מעשיה, ולחפש דרך חדשה. המחזה הוא קריאה לאדם המודרני לבחון את חייו ולחפש דרך חדשה, דרך של מוסר, אהבה וצדק. המחזה נחשב לאחד המחזות השערורייתיים של לוין, וספג ביקורות קשות במיוחד. ההצגה תיארה מצב מעוות ומקאברי של יחסי הורים וילדים, מין, לידה ומוות, ומציגה את הקיום האנושי במלוא כיעורו ועליבותו. עוד לפני העלאתו לבמה צונזרו ממנו קטעים שונים, כאשר השחקנים עצמם, ובראשם יוסי ידין, התנגדו להעלאת המחזה, ובעקבות התנגדותם קוצר המחזה והוצאו ממנו קטעים בוטים במיוחד. ועדיין, בגרסה שהועלתה, דובר בגלוי על עבודה בזנות, על קיום יחסי מין, ואף הייתה בו סצנה שבו אמא שוחטת את בנה ומגישה אותו לאביו בארוחה. המחזה עורר סערה ציבורית עזה. העיתונות תיארה נשים שהתעלפו באולם, ועשרות שקמו בהפגנתיות ועזבו את האולם. המחזה הורד מן הבמה לאחר כ-30 הצגות, בעקבות מחאות בציבור. המבקרים דרשו את הסרת החסות העירונית והתקציבית מהתיאטרון הקאמרי. פוליטיקאים, כגון סגנית שר החינוך, ח"כ מרים גלזר-תעסה, ביקרו בחריפות את המחזה בפרט ואת מחזותיו של חנוך לוין בכלל וזכו על גינויים אלה לתגובות חיוביות בעיתונות. מיכאל הנדלזלץ, חנוך לוין על־פי דרכו, ידיעות ספרים, 2001, הפרק "לא מביא בחשבון את רגשות הקהל", עמ' 87–94. המחזה "הזונה הגדולה מבבל", באתר חנוך לוין נשים התעלפו ועשרות עזבו את ההצגה "הזונה הגדולה מבבל", דבר, 4 באפריל 1982 יואב בירנברג, "אנשים צעקו מהקהל 'בושה, חרפה, איך מציגים דבר כזה?'": בחזרה ל"זונה הגדולה מבבל", באתר ynet, 3 בספטמבר 2023 אמרת חנוך לוין – אמרת "מלכת אמבטיה" – אמרת "הקאמרי" |, באתר catalog.archives.gov.il
פאטימה דיאמה

פאטימה דיאמה (בספרדית: Fátima Diame;‏ נולדה ב-22 בספטמבר 1996) היא אתלטית ספרדייה זוכת מדליית ארד באליפות העולם באולם (גלאזגו 2024) בקפיצה לרוחק. דיאמה נולדה בוולנסיה, ספרד, להורים מהגרים מסנגל. באולימפיאדת טוקיו סיימה במקום 21 בקפיצה לרוחק בתוצאה של 6.32 מטר. באליפות העולם באולם שנערכה בבלגרד, סרביה ב-20 במרץ 2022 סיימה במקום שביעי בקפיצה לרוחק בתוצאה של 6.71 מטר. באליפות העולם שנערכה ביוג'ין, אורגון, ארצות הברית ב-23 ביולי אותה שנה סיימה במקום 16 בקפיצה לרוחק בתוצאה של 6.54 מטר. באליפות העולם שנערכה בבודפשט, הונגריה ב-20 באוגוסט 2023 סיימה במקום שישי בקפיצה לרוחק בשיא אישי חדש של 6.82 מטר. באליפות העולם באולם שנערכה בגלאזגו, הממלכה המאוחדת ב-3 במרץ 2024 זכתה במדליית ארד בקפיצה לרוחק בתוצאה של 6.78 מטר, אחרי טארה דייוויס-וודהול (7.07 מטר) ומונה ניקולס (6.85 מטר), שתיהן מארצות הברית. קפיצה לרוחק: 6.82 מטר (2018) קפיצה משולשת: 14.03 מטר (2017) קפיצה לרוחק: 6.78 מטר (2024) קפיצה משולשת: 13.92 מטר (2020) פאטימה דיאמה, ברשת החברתית אקס (טוויטר) פאטימה דיאמה, ברשת החברתית אינסטגרם פאטימה דיאמה, באתר olympedia.org פאטימה דיאמה, באתר התאחדות האתלטיקה הבין-לאומית
סאטרדייז (סדרת טלוויזיה, 2023)

סאטרדייז (באנגלית: Saturdays, "שבתות") היא סדרת נעורים קומית אמריקאית, שנוצרה על ידי נורמן ואנס ג'וניור. בסדרה מככבים דניאל ג'לייד, דריה ג'ונס, פייטון ז' באסנייט, ג'רמיין האריס, טים ג'ונסון ג'וניור, גולדן ברוקס ועומר גודינג. פריס ג'ונסון (ילדה בת 14) מקימה את צוות ההחלקה של "We-B-Girlz" עם חבריה הטובים ביותר: סימון וארי. יחד, הם נחושים ליצור את שגרות ההחלקה החמות ביותר במשטח ההחלקה המקומי שלהם "סאטרדייז" ופועלים להתפרסם בשיקגו, אילינוי. פריס ג'ונסון (דניאלה ג'לייד) - מנהיגת צוות ההחלקה של We-B-Girlz, שיש לה נטייה כזאת שהיא מגזימה יותר מדי עם הרעיונות שלה. סימון סמסון (דריה ג'ונס) - חברתה הטובה ביותר של פריס. ארי סטיבנס (פייטון ז' באסנייט) - החבר הכי טוב של פריס, העוסק באסתטיקה של פרפרים. לונדון ג'ונסון (ג'רמיין האריס) - אחיו הגדול של פריס, שהוא דיג'יי במשטח ההחלקה המקומי שלהם "סאטרדייז". דרק "דה-רוק" טרוי (טים ג'ונסון ג'וניור) - החבר הכי טוב של לונדון ועמית דיג'יי בסאטרדייז, שהוא גם ראפר שאפתן. ב-11 במרץ 2021, ערוץ דיסני נתן פקודת פיילוט ל-סאטרדייז. מרסאי מרטין ונורמן ואנס ג'וניור משמשים כמפיקים בפועל. ואנס שימש גם ככותב הפיילוט. ב-30 בנובמבר 2021, הסדרה קיבלה אור ירוק. ההפקה החלה ב-2 במאי 2022 בשיקגו, אילינוי ונסגרה באמצע ספטמבר באותה שנה. ב-7 באפריל 2022, טים ג'ונסון ג'וניור ופייטון ז' באסנייט הצטרפו לצוות השחקנים כאנשי סדרה קבועים. ב-9 בפברואר 2023, הוכרז שהסדרה תעלה לאקרנים ב-24 במרץ 2023. ב-7 בנובמבר 2023 הכריזו שלא תהיה עוד עונה לסדרה. אתר האינטרנט הרשמי של סאטרדייז (באנגלית) "סאטרדייז", במסד הנתונים הקולנועיים IMDb (באנגלית) "סאטרדייז", באתר Rotten Tomatoes (באנגלית) "סאטרדייז", באתר דיסני+ סדרות (באנגלית) Winners, NAACP Image Awards (באנגלית אמריקאית)
מוזיאון גמאל עבד אל נאצר

מוזיאון גמאל עבד אל נאצר שוכן ברובע הליופוליס בעיר קהיר, בירת מצרים. הוא מוזיאון ביוגרפי, המציג את קורות חייו של הנשיא השני של מצרים, גמאל עבד אל נאצר. המוזיאון שוכן בבית שבו התגורר נאצר עם משפחתו במהלך 18 שנות כהונתו כנשיא ובו גם מת ב-1970. הבניין עמד ריק מאז מות אלמנתו של נאצר, תחיה, בשנת 1992. בחדרי הבית מוצגים ריהוט, תמונות וחפצים שהיו בבעלותו של נאצר ומתנות שהוענקו לו. כמו כן נמצאות במוזיאון תצוגות אור-קוליות אודותיו וספרייה. המוזיאון נפתח לציבור באוקטובר 2016, לאחר תהליך הקמה שנמשך כשמונה שנים. Nada Ramadan, ‏Nasser museum to open after years in the pipeline, ‏באתר The New Arab, ‏5 באוקטובר 2015 תמונות מהמוזיאון
ז'אן-ריקנר בלגארד

ז'אן-ריקנר בלגארד (בצרפתית: Jean-Ricner Bellegarde; נולד ב-27 ביוני 1998 בקולומב שבצרפת) הוא כדורגלן צרפתי המשחק בעמדת הקשר בקבוצת וולברהמפטון וונדררס מהפרמייר ליג. בלגארד גדל במחלקות הנוער של לה מאן ולאנס. בשנת 2015 החל לשחק בקבוצת המילואים של לאנס, ובהמשך שיחק בקבוצה הראשונה של המועדון, במדיה ערך 57 הופעות ליגה והבקיע חמישה שערים במסגרת ליגת המשנה הצרפתית. ב-2 ביולי 2019 חתם בלגארד בשטרסבורג מליגת העל הצרפתית. הוא ערך 129 הופעות ליגה במדי המועדון, בהן הבקיע שבעה שערים. ב-1 בספטמבר 2023 חתם על חוזה לחמש שנים בוולברהמפטון וונדררס מהפרמייר ליג. מדיה וקבצים בנושא ז'אן-ריקנר בלגארד בוויקישיתוף ז'אן-ריקנר בלגארד, ברשת החברתית אקס (טוויטר) ז'אן-ריקנר בלגארד, באתר Transfermarkt ז'אן-ריקנר בלגארד, באתר Soccerway ז'אן-ריקנר בלגארד, באתר BDFutbol ז'אן-ריקנר בלגארד, באתר WorldFootball.net ז'אן-ריקנר בלגארד, באתר FootballDatabase.eu Bellegarde signs on deadline day באתר הרשמי של וולברהמפטון וונדררס, 1 בספטמבר 2023 (באנגלית)
סמל מרוקו

סמל מרוקו נקבע רשמית כסמל המדינה ב-14 באוגוסט 1957. הסמל עוצב על ידי הגרפיקאים גותייה והיינו (Gauthier ו-Hainaut). הסמל הוא שלט אצולה שבחלקו התחתון מצויר פנטגרם ירוק על רקע אדום, במרכז השלט מצוירים הרי האטלס ומאחוריהם זורחת השמש. מעל שלט האצולה מצויר כתר המסמל את בית המלוכה. לסמל שני אריות תומכים. תחת הסמל, על רצועת קלף כתוב בערבית: إِنْ تَنْصُرُوا اللَّهَ يَنْصُرْكُمْ אם תעזרו את אלוהים, יושיט גם הוא עזרה לכם. — הקוראן, סורה 47 (מוחמד), פס' 7 דגל מרוקו המנון מרוקו מדיה וקבצים בנושא סמל מרוקו בוויקישיתוף ערך זה הוא קצרמר בנושא סמלים ובנושא מרוקו. אתם מוזמנים לתרום לוויקיפדיה ולהרחיב אותו.
את שאהבה נפשי

את שאהבה נפשי הוא ביטוי הלקוח משיר השירים ג,א: ”עַל מִשְׁכָּבִי בַּלֵּילוֹת בִּקַּשְׁתִּי אֵת שֶׁאָהֲבָה נַפְשִׁי; בִּקַּשְׁתִּיו, וְלֹא מְצָאתִיו”. האם התכוונתם ל... את שאהבה נפשי (סרט) את שאהבה נפשי (מחזה) ראו גם שאהבה נפשי
באשיר האמפריז

באשיר האמפריז (באנגלית: Bashir Humphreys; נולד ב-15 במרץ 2003 באקסטר שבאנגליה) הוא כדורגלן אנגלי המשחק בעמדת הבלם בקבוצת ברנלי מהפוטבול ליג צ'מפיונשיפ, בהשאלה מצ'לסי. האמפריז גדל במחלקות הנוער של רדינג וצ'לסי. ב-8 בינואר 2023 ערך את הופעת הבכורה שלו בקבוצה הבוגרת של צ'לסי, בהפסד 0–4 למנצ'סטר סיטי במסגרת הסיבוב השלישי של גביע ה-FA לעונת 2022/2023. ב-27 בינואר 2023 הושאל האמפריז לפאדרבורן 07 מהבונדסליגה השנייה עד לתום עונת 2022/2023. הוא ערך 12 הופעות ליגה במהלך תקופת ההשאלה. ב-1 בספטמבר 2023 חתם על חוזה חדש לארבע שנים בצ'לסי, והושאל לסוונסי סיטי מהפוטבול ליג צ'מפיונשיפ למשך עונת 2023/2024. ב-21 באוגוסט 2024 הושאל האמפריז לברנלי מהצ'מפיונשיפ לעונה אחת. האמפריז זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022. בנוסף, נכלל בסגל נבחרת אנגליה עד גיל 20 לטורניר גביע העולם עד גיל 20 לשנת 2023, וערך ארבע הופעות בטורניר, בהן הבקיע שער אחד. באשיר האמפריז, באתר Transfermarkt באשיר האמפריז, באתר Soccerway באשיר האמפריז, באתר BDFutbol באשיר האמפריז, באתר WorldFootball.net באשיר האמפריז, באתר FootballDatabase.eu באשיר האמפריז, באתר ESPN Humphreys heads to Paderborn on loan באתר הרשמי של צ'לסי, 27 בינואר 2023 (באנגלית) Humphreys signs new deal and leaves on loan באתר הרשמי של צ'לסי, 1 בספטמבר 2023 (באנגלית) Fifa Under-20 World Cup: England name squad for tournament באתר BBC, ‏ 11 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "באשיר האמפריז".
ירמי אנטוניסה

ירמי אנטוניסה (בהולנדית: Jeremy Antonisse; נולד ב-29 במרץ 2002 ברוסמאלן שבהולנד) הוא כדורגלן קוראסאואי-הולנדי המשחק בעמדת קשר הכנף בקבוצת מוריירנסה מליגת העל הפורטוגלית, בהשאלה מפ.ס.וו. איינדהובן, ובנבחרת קוראסאו. אנטוניסה גדל במחלקות הנוער של OJC רוסמאלן ופ.ס.וו. איינדהובן. בשנת 2019 החל לשחק בקבוצת המילואים של פ.ס.וו. איינדהובן. ב-26 בינואר 2021 ערך את הופעת הבכורה שלו בקבוצה הראשונה של המועדון, כשהחליף את ערן זהבי בדקה ה-90 בניצחון 2-0 על אמן במסגרת המחזור ה-19 בליגה לעונת 2020/2021. ב-31 בינואר 2023 הושאל אנטוניסה לאמן מליגת העל ההולנדית עד לתום עונת עונת 2022/2023 בליגת העל ההולנדית. הוא ערך 13 הופעות ליגה במהלך תקופת ההשאלה, בהן הבקיע שער אחד. ב-1 בספטמבר 2023 הושאל אנטוניסה למוריירנסה מליגת העל הפורטוגלית למשך עונת 2023/2024. ב-25 במרץ 2021 ערך אנטוניסה את הופעת הבכורה שלו בנבחרת קוראסאו, בניצחון 5-0 על נבחרת סנט וינסנט והגרנדינים במסגרת מוקדמות מונדיאל 2022. ב-27 בספטמבר 2022 הבקיע את שער הבכורה שלו בנבחרת, בהפסד 2-1 לנבחרת אינדונזיה במשחק ידידות. ירמי אנטוניסה, באתר Transfermarkt ירמי אנטוניסה, באתר Soccerway ירמי אנטוניסה, באתר WorldFootball.net ירמי אנטוניסה, באתר National Football Teams ירמי אנטוניסה, באתר FootballDatabase.eu FC Emmen huurt Jeremy Antonisse van PSV באתר RTV Drenthe, ‏ 31 בינואר 2023 (בהולנדית) PSV VERKOOPT ANTONISSE AAN MOREIRENSE FC באתר הרשמי של פ.ס.וו. איינדהובן, 1 בספטמבר 2023 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ירמי אנטוניסה".
פאנטליס חצידיאקוס

פאנטליס חצידיאקוס (ביוונית: Παντελής Χατζηδιάκος, בהולנדית: Pantelis Chatzidiakos; נולד ב-18 בינואר 1997 ברודוס שביוון) הוא כדורגלן הולנדי-יווני המשחק בעמדת הבלם בקבוצת קליארי מהסרייה א' ובנבחרת יוון. חצידיאקוס נולד ברודוס שביוון לאב יווני ולאם הולנדית. חצידיאקוס גדל במחלקות הנוער של פנאתינאיקוס וא.ז. אלקמאר. בשנת 2015 החל לשחק בקבוצה הבוגרת של א.ז. אלקמאר, ובסך הכל שיחק במועדון במשך שמונה שנים, בהן ערך 152 הופעות במסגרת ליגת העל ההולנדית והבקיע שלושה שערים. ב-1 בספטמבר 2023 חתם חצידיאקוס על חוזה לארבע שנים בקליארי מהסרייה א'. ב-12 באוקטובר 2019 ערך חצידיאקוס את הופעת הבכורה שלו בנבחרת יוון, בהפסד 2-0 לנבחרת איטליה במסגרת מוקדמות יורו 2020. פאנטליס חצידיאקוס, באתר Transfermarkt פאנטליס חצידיאקוס, באתר Soccerway פאנטליס חצידיאקוס, באתר WorldFootball.net פאנטליס חצידיאקוס, באתר National Football Teams פאנטליס חצידיאקוס, באתר FootballDatabase.eu פאנטליס חצידיאקוס, באתר ESPN Hatzidiakos is a new Cagliari player באתר הרשמי של קליארי, 1 בספטמבר 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאנטליס חצידיאקוס".
אלכס באנגורה

אלכס באנגורה (באנגלית: Alex Bangura; נולד ב-13 ביולי 1999 במוקומרה שבסיירה לאון) הוא כדורגלן מסיירה לאון המשחק בעמדת המגן השמאלי בקבוצת מידלסברו מהפוטבול ליג צ'מפיונשיפ ובנבחרת סיירה לאון. באנגורה גדל במחלקות הנוער של DRL ופיינורד. הוא החל את הקריירה המקצוענית שלו בקמבור, במדיה ערך 106 הופעות ליגה והבקיע חמישה שערים במסגרת ליגת העל ההולנדית וליגת המשנה ההולנדית. ב-1 בספטמבר 2023 חתם על חוזה לארבע שנים במידלסברו מהפוטבול ליג צ'מפיונשיפ. ב-24 במרץ 2022 ערך באנגורה את הופעת הבכורה שלו בנבחרת סיירה לאון, בהפסד 0–3 לנבחרת טוגו במשחק ידידות. אלכס באנגורה, באתר Transfermarkt אלכס באנגורה, באתר Soccerway אלכס באנגורה, באתר WorldFootball.net אלכס באנגורה, באתר National Football Teams אלכס באנגורה, באתר FootballDatabase.eu Alex Bangura Joins The Boro, באתר הרשמי של מידלסברו, 1 בספטמבר 2023 (באנגלית)
אלכסיס טיבידי (2003)

אלכסיס רונאלדו טיבידי (בצרפתית: Alexis Ronaldo Tibidi; נולד ב-3 בנובמבר 2003 בליל שבצרפת) הוא כדורגלן צרפתי-קמרוני המשחק בעמדת קשר הכנף בקבוצת ניימכן מליגת העל ההולנדית, בהשאלה מטרואה. טיבידי גדל במחלקות הנוער של ESA בריב וטולוז. ב-19 ביולי 2021 חתם בשטוטגרט מהבונדסליגה. ב-20 בנובמבר ערך את הופעת הבכורה שלו במועדון, בהפסד 1–2 לבורוסיה דורטמונד במסגרת המחזור ה-12 בליגה לעונת 2021/2022. בסך הכל ערך 12 הופעות ליגה במדי המועדון. ב-11 ביולי 2022 הושאל טיבידי לריינדורף אלטאך מהבונדסליגה האוסטרית. הוא ערך 16 הופעות ליגה במדי המועדון, בהן הבקיע חמישה שערים. ב-28 בינואר 2023 חתם טיבידי על חוזה לארבע שנים וחצי בטרואה מליגת העל הצרפתית. ב-1 בפברואר ערך את הופעת הבכורה שלו במועדון, בהפסד 1–4 לטולוז במסגרת המחזור ה-21 בליגה לעונת 2022/2023. ב-1 בספטמבר 2023 הושאל טיבידי לניימכן מליגת העל ההולנדית למשך עונת 2023/2024. טיבידי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר. טיבידי הוא בנו של כדורגלן נבחרת קמרון בעבר אלכסיס טיבידי (אנ'). אלכסיס טיבידי, באתר Transfermarkt אלכסיס טיבידי, באתר Soccerway אלכסיס טיבידי, באתר WorldFootball.net אלכסיס טיבידי, באתר FootballDatabase.eu Transferts : Alexis Tibidi (Toulouse) signe pro à Stuttgart באתר ל'אקיפ, 19 ביולי 2021 (בצרפתית) Alexis Tibidi kommt leihweise aus Stuttgart באתר הרשמי של ריינדורף אלטאך, 11 ביולי 2022 (בגרמנית) ALEXIS TIBIDI EN BLEU ET BLANC באתר הרשמי של טרואה, 28 בינואר 2023 (בצרפתית) https://www.nec-nijmegen.nl/service-contact/vraag/alexis-tibidi-op-huurbasis-naar-n.e.c..htm באתר הרשמי של ניימכן, 1 בספטמבר 2023 (בהולנדית) Le groupe pour la Coupe du monde באתר הרשמי של פדרציית הכדורגל הצרפתית, 10 במאי 2023 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסיס טיבידי (2003)".
חריסטוס מנדאס

חריסטוס מנדאס (ביוונית: Χρήστος Μανδάς; נולד ב-17 בספטמבר 2001 בפיראוס שביוון) הוא כדורגלן יווני המשחק בעמדת השוער בקבוצת לאציו מהסרייה א'. מנדאס גדל במחלקת הנוער של אטרומיטוס. ב-28 בנובמבר 2017 ערך את הופעת הבכורה שלו בקבוצה הבוגרת של המועדון, בניצחון 4-0 על ספרטה במסגרת הגביע היווני לעונת 2017/2018. ב-5 במאי 2018 ערך את הופעת הבכורה שלו בליגת העל היוונית, בניצחון 4-0 על קרקירה במסגרת המחזור ה-30 לעונת 2017/2018. בסך הכל ערך 28 הופעות ליגה במדי המועדון. ב-31 בינואר 2022 חתם מנדאס על חוזה לארבע שנים וחצי ב-OFI כרתים מליגת העל היוונית. ב-14 במאי ערך את הופעת הבכורה שלו במועדון, בהפסד 5-0 לוולוס במסגרת הליגה לעונת 2021/2022. בסך הכל ערך 29 הופעות ליגה במדי המועדון. ב-1 בספטמבר 2023 חתם מנדאס בלאציו מהסרייה א'. חריסטוס מנדאס, באתר Transfermarkt חריסטוס מנדאס, באתר Soccerway חריסטוס מנדאס, באתר FootballDatabase.eu ΟΦΗ: Ανακοίνωσε τον Μανδά έως το 2026 באתר Sport24, ‏ 31 בינואר 2023 (ביוונית) Chrīstos Mandas è un nuovo calciatore biancoceleste באתר הרשמי של לאציו, 1 בספטמבר 2023 (באיטלקית)
פמלה מלרוי

פמלה מלרוי (באנגלית: Pamela Ann Melroy; נולדה ב-17 בספטמבר 1961) היא טייסת חלל לשעבר. היא השתתפה ב-3 טיסות של מעבורת חלל. בשנת 2022 היא קיבלה מינוי של סגן מנהל נאס"א. מלרוי נולדה בפאלו אלטו, קליפורניה וסיימה לימודי בית ספר ברוצ'סטר. בשנת 1983 היא סיימה לימודי תואר ראשון במכללת ולסלי ובשנת 1984 סיימה לימודי תואר שני במדעי כדור הארץ ומדעים פלנטריים במכון הטכנולוגי של מסצ'וסטס. בשנת 1984 מלרוי התגייסה לחיל האוויר של ארצות הברית ובשנת 1985 סיימה קורס טיס. מלרוי הייתה טייסת של מקדונל דאגלס KC-10 אקסטנדר. היא השתתפה בפעילות מבצעית בפלישה האמריקאית לפנמה ומלחמת המפרץ. בשנת 1991 היא קיבלה הסמכה של טייס ניסוי לאחר סיום קורס בבסיס חיל האוויר אדוארדס. מלרוי המשיכה בתפקידים שונים במערך החיל. ב-1994 התקבלה מלרוי לקורס להכנת אסטרונאוטים במרכז החלל ג'ונסון. לאחר סיום הקורס היא כיהנה במספר תפקידים בצוותי קרקע. באוקטובר 2000 היא הייתה טייסת של מעבורת החלל דיסקברי במשימה STS-92 (בריאן דאפי היה מפקד צוות). המטרה של המשימה הייתה להמשיך בניית תחנת החלל הבין-לאומית. באוקטובר 2002 היא הייתה טייסת של מעבורת החלל אטלנטיס במשימה STS-112 (ג'פרי אשבי היה מפקד צוות). המטרה של המשימה הייתה להמשיך בניית תחנת החלל הבין-לאומית. באוקטובר 2007 מלרוי הייתה מפקדת של מעבורת החלל דיסקברי במשימה STS-120. המטרה של המשימה הייתה להמשיך בניית תחנת החלל הבין-לאומית. מלרוי עזבה את נאס"א בשנת 2009. לאחר שירות ביחידת האסטרונאוטים מלרוי נקלטה בלוקהיד מרטין וכיהנה בתפקידי ניהול עד לשנת 2011. בשנת 2011 היא עברה לרשות התעופה הפדרלית ועבדה ברשות עד לשנת 2013. בשנת 2013 מלרוי עברה לDARPA ועבדה שם עד לשנת 2017. בשנת 2022 מלרוי קיבלה מינוי לסגן מנהל נאס"א. מדיה וקבצים בנושא פמלה מלרוי בוויקישיתוף פמלה מלרוי באתר נאס"א (באנגלית) (באנגלית) ביוגרפיה ריאיון עם פמלה מלרוי